Bryllupet mellom kronprinsesse Victoria og Daniel Westling

**Bryllupet mellom [[Victoria av Sverige|kronprinsesse Victoria]] og [[Daniel av Sverige|Daniel Westling]]** fant sted lørdag 19. juni 2010 i Storkyrkan i Stockholm. Mer enn 1000 gjester var invitert til bryllupet og kongelige og statsledere fra hele verden deltok i bryllupet, som ble dekket av media fra hele verden.

## Datoen
19. juni er samme dato som bryllupet mellom Carl XVI Gustaf og Silvia Sommerlath fant sted i 1976. Det var også denne dato at Oscar I og Josefine av Leuchtenberg giftet seg i 1823 og Karl XV og Louise av Nederland giftet seg i 1850. I det valgte året, 2010, er det 200 år siden brudens forfader, den franske marskalken Jean Bernadotte,  ble valgt til svensk tronfølger.

## Aktiviteter

I de to ukene fra Sveriges nasjonaldag til bryllupet ble det arrangert en rekke festligheter under navnet *Love Stockholm 2010*. Disse foregikk i innerstaden og inkluderte musikk, kunst, kultur, mat, mote, design og historie. Utgiftene til disse ble dekket av sponsorer.

De tre siste dagene før bryllupet var det en rekke offisielle arrangementer. Onsdag 16. juni inviterte landshövdingene til middag på Østindiafareren «Götheborg». Torsdag 17. juni gav kongeparet en privat middag på Drottningholm slott. Fredag 18. juni var det først privat lunsj på Sturehov. Deretter holdt Sveriges regjerings en mottagelse for Sveriges kommuner og landsting i Stockholms stadshus. Denne ble fulgt av regjeringens middag i Eric Ericsonhallen. Sveriges Riksdag inviterte deretter til en gallaforestilling i Stockholm konserthus. Der opptrådte blant andre Roxette med sin egen låt *«The Look»*. Andre artister var Peter Jöback, Salem Al Fakir, Sarah Dawn Finer, Helen Sjöholm og Lisa Nilsson.

## Bryllupsdagen

Vielsen ble etter kongens ønske foretatt av erkebiskop Anders Wejryd. Han ble assistert av biskop emeritus Lars-Göran Lönnermark, biskop i Lunds stift, Antje Jackelén og Åke Bonnier d.y., domprost i Stockholms domkirke.

Den musikalsk ansvarlige var organist Gustaf Sjökvist, som også var ansvarlig for musikken ved bryllupet i 1976. Original bryllupsmusikk ble komponert av Karin Rehnqvist, den første kvinne noen gang til å komponere musikk til et kongelig bryllup.

Victoria var kledt i en hvit brudekjole med et flere meter langt slep. Hun hadde det samme diadem som hennes mor brukte da hun giftet seg og et slør like langt som brudekjolens slep. Hun gikk inn i kirken sammen med sin far og ble møtt av Daniel. De to stod foran alteret under hele seremonien og knelte under forbønnen etter vielsen, som ble foretatt av erkebiskop Anders Wejryd. I talen understreket han betydningen av å støtte hverandre i ekteskapet. Seremonien ble avsluttet ved at de svenske sangerne Agnes Carlsson og Björn Skifs sang *When you tell the world you are mine*, skrevet spesielt for paret. Da de kom ut av kirken, ble de stående en stund og vente på kareten som skulle kjøre dem rundt i Stockholm før de under kryssede sverd gikk opp i vognen.

Brudgommen ble på bryllupsdagen gjort til prins av Sverige, fikk tittelen hertug av Västergötland og ble utnevnt til ridder av Serafimerordenen.

## Gjestelisten
Til vielsen i Storkyrkan var det invitert 1200 gjester.

Brudens familie var representert ved 44 medlemmer av kongens familie og 30 fra dronningens familie. Fra brudgommens familie var 32 personer invitert. Et større antall av kongeparets venner var blant gjestene. Brudeparets personlige venner talte 90 personer.

Det var kongelige gjester fra regjerende kongehus i Belgia, Danmark, Japan, Jordan, Liechtenstein, Luxembourg, Monaco, Nederland, Norge, Spania og Storbritannia, samt medlemmer av tidligere regjerende kongehus i Bulgaria, Hellas, Jugoslavia, Romania og fra flere tyske fyrstehus. Islands og Finlands presidentpar var også til stede.

Fra Riksdagen var representanter fra presidiet, partiledere, gruppeordførere og komitéledere invitert, til sammen 54 riksdagsmedlemmer med følge. Regjeringens medlemmer var til stede, sammen med utvalgte statssekretærer. Også tidligere statsminister og talmenn i riksdagen var invitert, det svenske Sametingets president likeså.

Representanter for det svenske forsvaret, Svenska kyrkan og andre trossamfunn, domstolene, forvaltningen og landshøvdinger var også blant gjestene, sammen med utvalgte representanter for svensk næringsliv, fagforeninger og andre organisasjoner. De kongelige akademier var representert, likeså organisasjoner og institusjoner som har kongelig beskytterskap. 38 representanter med følge fra mediene, herunder sjefredaktører, redaktører og journalister, sto på den offisielle gjestelisten.

Et fulltallig corps diplomatique, det vil si ambassadører og andre diplomatiske representanter, var også blant gjestene. Bryllupets gjesteliste ble kritisert fordi man inviterte gjester fra undertrykkende og udemokratiske regimer, som Nord-Korea, Eritrea, Sudan, Saudi-Arabia, Zimbabwe, Belarus, Iran, Egypt, Cuba, og Libya, mens ikke alle av det svenske folkets valgte representanter ble invitert. Hoffet besvarte kritikken ved å vise til at hoffets utarbeidelse av gjestelisten bestemmes av Sveriges utenrikspolitikk og diplomatiske forbindelser og at hoffet ikke har en annen holdning enn det svenske Utrikesdepartementet til hvilke utenlandske diplomater som inviteres. Utrikesdepartementet forsvarte invitasjonen av diplomater fra diktaturland med at det er i henhold til tradisjonen.

Til bryllupsmiddagen i Rikssalen på Stockholms slott var det invitert 558 gjester.

### Den svenske kongefamilien

* Kong Carl XVI Gustav og Dronning Silvia, *brudens foreldre*
** Prins Carl Philip, hertug av Värmland, *brudens bror*
** Prinsesse Madeleine, hertuginne av Hälsingland og Gästrikland, *brudens søster*
* Prinsesse Margaretha, fru Ambler, *brudens tante*
** James og Ursula Ambler, *brudens fetter og hans kone*
** Edward og Helen Ambler, *bruden fetter og hans kone*
** Baronesse Sibylla von Dincklage, *brudens kusine*
*** Madeleine von Dincklage, brudepike, *brudens filleniese*
* Prinsesse Birgitta og Prins Johann Georg av Hohenzollern, *brudens tante og onkel*
** Prins Carl Christian and Prinsesse Nicole av Hohenzollern, *brudens fetter og hans kone*
** Prinsesse Désirée av Hohenzollern og Eckbert von Bohlen und Halbach, *brudens kusine og hennes mann*
** Prins Hubertus og Prinsesse Ute Maria av Hohenzollern, *brudens fetter og hans kone*
* Prinsesse Désirée, baronesse Silfverschiöld og friherre Niclas Silfverschiöld, *brudens tante og onkel*
** Friherre Carl og friherrinne Maria Silfverschiöld, *brudens fetter og hans kone*
** Friherrinne Christina Louise og Baron Hans De Geer, *brudens kusine og hennes mann*
*** Ian De Geer, *brudens fillenevø*
** Friherrinne Hélène Silfverschiöld, *brudens kusine*
* Prinsesse Christina, fru Magnuson og Tord Magnuson, *brudens tante og onkel*
** Gustaf Magnuson og Nathalie Ellis, *brudens fetter og hans partner*
** Oscar Magnuson og Emma Ledent, *brudens fetter og hans partner*
** Victor Magnuson og Frida Bergström, *brudens fetter og hans partner*
* Marianne Bernadotte, *brudens grandtante*
** Grev Michael og grevinne Christine Bernadotte av Wisborg, *brudens filleonkel og hans kone*
*** Grevinne Kajsa Bernadotte av Wisborg, *brudens tremenning*
* Grev Carl Johan og grevinne Gunnila Bernadotte av Wisborg, *brudens grandonkel og grandtante*
* Grevinne Bettina Bernadotte av Wisborg og Philipp Haug, *datter av brudens tremenning og hennes mann*
* Grev Björn og grevinne Sandra Bernadotte av Wisborg, *sønn av brudens tremenning og hans kone*
* Madeleine Kogevinas, *barnebarn av brudens tremenning*
* Grev Bertil Bernadotte av Wisborg og Countess Jill Bernadotte av Wisborg, *barnebarn av brudens tremenning og hans kone*
* Dagmar von Arbin, *barnebarn av brudens tremenning*

### Brudens mors familie

* Ralf de Toledo Sommerlath og Charlotte de Toledo Sommerlath, *brudens onkel og tante*
** Carmita Sommerlath Baudinet og Pierre Baudinet, *brudens kusine og hennes mann*
*** Thibault Radigues de Chennevière, *brudens fillenevø*
*** Chloé Radigues de Chennevière, *brudens filleniese*
** Thomas de Toledo Sommerlath og Bettina Aussems, *brudens fetter og hans partner*
** Susanne de Toledo Sommerlath, *brudens kusine*
*** Tim de Toledo Sommerlath, *brudens fillenevø*
*** Philip de Toledo Sommerlath, *brudens fillenevø*
*** Giulia de Toledo Sommerlath, brudepike, *brudens filleniese*
* Walther L. Sommerlath og Ingrid Sommerlath, *brudens onkel og tante*
** Sophie Pihut-Sommerlath, *brudens kusine*
** Patrick Sommerlath og Maline Luengo, *brudens fetter og hans partner*
*** Leopold Lundén Sommerlath, *brudens fillenevø*
** Camilla Lundén, *brudens fetters ekskone*
** Helena Christina Sommerlath, *brudens kusine*
** Vivien Nadine Sommerlath, brudepike, *brudens kusine*
* Carlos Augusto de Toledo Ferreira og Senhora Anna Luiza de Toledo Ferreira
* Senhora Maria Virginia Braga Leardi og Exmo Senhor Eduardo Longo
* Senhor Luiz Machado de Melo og Senhora Maria Fernanda Machado de Melo
* Exma Senhora Vera Quagliato
* Senhor Carlos M. Quagliato
* Senhor Pedro Ferreira

### Brudgommens familie

* Olle Westling og Ewa Westling, *brudgommens foreldre*
** Anna Westling Blom, *brudgommens søster*
*** Hedvig Blom, brudepike, *brudgommens niese*
*** Vera Blom, brudepike, *brudgommens niese*

### Utlandske kongelge

#### Medlemmer av regjerende kongehus

*  Kong Albert II og Dronning Paola av Belgia
**  Prins Philippe og Prinsesse Mathilde av Belgia
**  Prinsesse Astrid og Prins Lorenz av Belgia
**  Prins Laurent og Prinsesse Claire av Belgia
*  Dronning Margrethe II og Prins Henrik av Danmark
**  Kronprins Frederik og Kronprinsesse Mary av Danmark
***  Prins Christian av Danmark
*  Kronprins Naruhito av Japan (*som representerte [[Akihito av Japan|Keiseren av Japan]]*)
*  Kong Abdullah II og Dronning Rania av Jordan
**  Prinsesse Iman av Jordan
**  Prins Ali Bin Al-Hussein og Prinsesse Rym bin Al-Hussein av Jordan
*  Prins Hassan bin Talal og Prinsesse Sarvath El Hassan
**  Prins Rashid bin Al-Hassan av Jordan
*  Prinsesse Noor bin Asem av Jordan
*  Arveprins Alois og Arveprinsesse Sophie av Liechtenstein (*som represenerte [[Hans Adam II av Liechtenstein|fyrsten av Liechtenstein]]*)
*  Storhertug Henri og Storhertuginne Maria Teresa av Luxembourg
**  Arvestorhertug Guillaume av Luxembourg
**  Prins Félix av Luxembourg
*  Fyrst Albert II av Monaco og Charlene Wittstock
*  Dronning Beatrix av Nederland
**  Prins Willem-Alexander og Prinsesse Máxima av Nederland
***  Prinsesse Catharina-Amalia av Nederland (*brudepike)* 
**  Prins Johan Friso og Prinsesse Mabel av Oranien-Nassau
**  Prins Constantijn og Prinsesse Laurentien av Nederland
*  Kong Harald og Dronning Sonja av Norge
**  Kronprins Haakon og Kronprinsesse Mette-Marit av Norge
***  Prinsesse Ingrid Alexandra av Norge (*brudepike*)
**  Prinsesse Märtha Louise av Norge og Ari Behn
*  Dronning Sofia av Spania (*som representerte [[Juan Carlos I av Spania|kongen av Spania]]*)
**  Prins Felipe og Prinsesse Letizia av Spania
**  Infanta Elena, hertuginne av Lugo
**  Infanta Cristina, hertuginne av Palma de Mallorca og Iñaki, hertug av Palama de Mallorca
*  Prins Edward, jarl av Wessex og Grevinne Sophie, av Wessex *(som representerte [[Elizabeth II av Storbritannia|dronningen av Storbritannia]])*

#### Medlemmer av ikke-regjerende kongehus

*  Prins Manuel og Prinsesse Anna av Bayern
*  Tsar Simeon II og Dronning Margarita av Bulgaria
**  Prins Kyril av Bulgaria
*  Kong Konstantin II og Dronning Anne-Marie av Hellas
**  Prinsesse Alexia av Hellas og Danmark og Carlos Morales Quintana
**  Prins Nikolaos av Hellas og Danmark og Tatiana Blatnik
**  Prins Philippos av Hellas og Danmark
*  Kronprins Alexander og Kronprinsesse Katherine av Jugoslavia

*  Kronprinsesse Margareta og Prins Radu av Romania
* Prins Richard og Prinsesse Benedikte av Sayn-Wittgenstein-Berleburg
** Arveprins Gustav av Sayn-Wittgenstein-Berleburg og Carina Alxelsson
** Prinsesse Alexandra av Sayn-Wittgenstein-Berleburg og Grev Jefferson von Pfeil und Klein-Ellguth
** Prinsesse Nathalie av Sayn-Wittgenstein-Berleburg og Alexander Johannsmann
### Politikere og diplomater

*  Stefan Mikaelsson, sametingspresident

#### Riksdag

* Per Westerberg, Riksdagens talman

#### Regjering

* Frederik Reinfeldt, statsminister og Filippa Reinfeldt
* Maud Olofsson, visestatsminister og Rolf Olofsson 
* Carl Bildt, utenriksminister og Anna Maria Corazza Bildt
* Beatrice Ask, justisminister
* Mats Odell, Kommune og finansmarknedsminister og Elisabeth Odell
* Cristina Husmark Pehrsson, Sosialforsikringsminister og Folke Pehrsson
* Maria Larsson, barn- og eldreminister og Gunnar Larsson
* Eskil Erlandsson, jordbruksminister og Bodil Nilsson
* Andreas Carlgren, miljøminister og Tomas Harila Carlgren
* Åsa Torstensson, infrastrukturminister og Hugo Andersson
* Göran Hägglund, sosialminister og Karin Hägglund
* Jan Björklund, skoleminister og Anette Brifalk Björklund
* Gunilla Carlsson, bistandsminister og David Weckner
* Sven Otto Littorin, arbeidsmarkedsminister og Évin Khaffaf
* Anders Borg, finansminister og Susanna Borg
* Nyamko Sabuni, likestillingsminister og Carl A. Bergquist
* Tobias Billström, migrationsminister og Sofia Billström
* Lena Adelsohn Liljeroth, kulturminister og Ulf Adelsohn
* Sten Tolgfors, forsvarsminister og Karin Larsson
* Ewa Björling, handelsminister og Nicke Björling
* Tobias Krantz, høyskole- og forskningsminister og Anna Grönlund Krantz

#### Tidligere riksdagens talsmenn

* Thage G. Peterson, tidligere riksdagens talsmann og Marion Peterson
* Birgitta Dahl, tidligere riksdagens talsmann og Enn Kokk
* Björn von Sydow, tidligere riksdagens talsmann og Madeleine von Sydow

#### Tidligere statsministere

* Göran Persson, tidligere statsminister og Anitra Steen

### Republikanske statsoverhoder

*  Tarja Halonen, President av Finland og Pentti Arajärvi
*  Ólafur Ragnar Grímsson, President av Island og Dorrit Moussaieff

## Mediedekning
Begivenheten ble dekket av media fra hele verden. Fra Norge var det 76 akkrediterte medierepresentanter. Andre land som hadde mange journalister var Finland (57), Spania (42), Storbritannia (38), Frankrike (36), Danmark (34), Japan (22), Nederland (19) og Belgia (17).

Den svenske mediedekningen av bryllupet ble kritisert av *[[Aftonbladet]]s* kultursjef Åsa Linderborg for å ha vært overveldende positiv, og for ikke å ha problematisert det fundamentalt udemokratiske ved monarkiet som styreform. En meningsmåling avisen *[[Dagens Nyheter]]* offentliggjorde dagen før vielsen viste at 46&nbsp;% av svenskene støtter monarkiet som styreform, og at støtten til kongehuset er 40&nbsp;%.

## Diverse
Fra januar til april 2010 ble Storkyrkan rengjort og renovert til bryllupet. Kostnaden ble beregnet til 12,4 millioner kroner. Det var om lag 20 år siden sist Storkyrkan var rengjort på antikvarisk vis.

## Referanser


## Eksterne lenker
*